# Madeha al-Ajroush

Madeha al-Ajroush (arabieraz: مديحة العجروش‎; 1955) saudiarabiar psikologo, argazkilaria eta emakumeen eskubideen aldeko ekintzailea da. 2018ko maiatzean Saudi Arabiako agintariek atxilotu zuten Loujain al-Hathloul eta beste bost ekintzaileekin batera.

## Bizitza

1990ean, saudiarabiar emakumeek gidatzeko debekuaren aurkako lehen protestetan parte hartu zuen. Horren ondorioz, atxilotu zuten eta lana eta pasaportea galdu zituen. Bere aktibismoaren zigor gehiago gisa, Saudi Arabiako agintariek Madawi al-Ajroushek 15 urtetan sortutako argazki-negatiboak erre zituzten.
2013an, al-Ajroushek The Telegraph aldizkariari egindako elkarrizketan esan zuen, «1990ean erabat beldurtuta nengoen. Eta ez zegoen sare sozialik egiten ari ginena nabarmendu eta gu babesteko».
2018ko maiatzaren 15etik 18ra, Saudi Arabiako agintariek atxilotu zuten, Loujain al-Hathloul, Iman al-Nafjan, Aziza al-Yousef, Aisha al-Mana eta emakumeen eskubideen aldeko kanpainan parte hartu zuten bi gizonekin batera. Human Rights Watch erakundeak atxiloketen helburua «printze oinordekoaren eskubideen agendari buruz eszeptizismoa adierazten duen edonor» berdurtzeko metodo gisa interpretatu zuen. Agintariek «atzerriko alderdiekin harreman susmagarriak» izatea, «atzerriko elementu etsaiei» diru-laguntza ematea eta gobernuko langileak kontratatzea leporatu zizkieten atxilotutako aktibistei.
Madeha al-Ajroush eta Aisha al-Mana aske utzi zituzten egun batzuen buruan, besteek atxilotuta jarraitzen zuten bitartean.

## Erreferentziak

* ↑ (Ingelesez) «Madiha al-Ajroush» ALQST (Noiz kontsultatua: 2024-02-13).
* ↑ (Ingelesez) Fahim, Kareem; Morris, Loveday. «In harsh Saudi crackdown, famous feminists are branded as ‘traitors’» The Washington Post 2018-05-19 (Noiz kontsultatua: 2024-02-13).
* ↑ (Ingelesez) Al Nafjan, Eman. «This year let's celebrate … the Saudi women's driving campaign» The Guardian 2012-03-08 (Noiz kontsultatua: 2024-02-13).
* ↑ (Ingelesez) Baynes, Chris. «Saudi women's rights campaigners detained and branded traitors weeks before driving ban lifted» Independent 2018-05-19 (Noiz kontsultatua: 2024-02-13).
* ↑ (Ingelesez) «From women taking the wheel to the arrival of cinemas, Saudi Arabia is changing» The Mainichi 2018-04-24 (Noiz kontsultatua: 2024-02-13).
* ↑ (Ingelesez) Alexander, Harriet. «Saudi women prepare for driving protest» The Telegraph 2013-10-25 (Noiz kontsultatua: 2024-02-13).
* ↑ (Ingelesez) «Saudi Arabia ‘arrests women’s rights activists’» Aljazeera 2018-05-19 (Noiz kontsultatua: 2024-02-13).
* ↑ (Ingelesez) «Saudi government detains seven women's rights activists» Tribune 2018-05-20 (Noiz kontsultatua: 2024-02-13).
* ↑ (Ingelesez) El Sirgany, Sarah; Clarke, Hilary. «Saudi Arabia arrests female activists weeks before lifting of driving ban» CNN 2018-05-21 (Noiz kontsultatua: 2024-02-13).
* ↑ (Ingelesez) «Saudi Arabia: Women's Rights Advocates Arrested» Human Rights Watch 2018-05-18 (Noiz kontsultatua: 2018-05-20).
* ↑ (Ingelesez) «Saudis detain women’s advocates ahead of driving ban lift» Arabian Business 2018-05-20 (Noiz kontsultatua: 2024-02-13).
* ↑ (Ingelesez) «Saudi Arabia releases 3 women as other activists still held» ABC News 2018-05-24 (Noiz kontsultatua: 2018-05-24).

## Kanpo estekak

* Datuak: Q53871233